《次韵张虔州兼呈向宣卿》
宋代·王庭圭

贼锋绕章南，杀气动秋色。主将初无谋，突出谁与敌。

君门九重深，羽卫生旗戟。我欲献奇计，何由吐丹臆。

万言一杯水，平生几两屐。时虽急搜贤，毁誉皆失实。

顷闻向衡州，奸盗俱惕息。人材有如此，宰相安可失。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。